У аснову праекта пакладзены каляндарны прынцып. Праца над праектам вялася цягам 2009 - 2010 гг. Месца, дзе праходзілі здымкі, знаходзіцца за дзесяць хвілін хады ад адміністрацыйнага цэнтра беларускай сталіцы. Аўтара натхніла адасобленая пустата гэтых мясцін, дзе быццам бы нічога не адбываецца. Аднак адбываецца якраз самае важнае - тое, што ляжыць у прыродзе нашага ўспрыняцця свету: свет стварае форму і робіць яе бачнай для нас.